شەفەق نیوز/ وەڕێۆبەرایەتی تەندروسی گشتی لە
پارێزگای سلێمانی، ئمڕوو یەکشەممە، راگەیان دەسکرن وە هەڵمەت چارەسەرکەردن
تووشهاتگەیل ڤایڕۆس کۆڕۆنا لەناو ماڵەیلیان لە هەرێم کوردستان.
کۆمپانیای پەیوەندیەگان «ڤاستلینک» ئی پڕۆژە
وەخاوەن کەێد، و رێکخراو «کای» ئەرک جیوەجیکردنی هەڵگرێد، وەگورەی دکتۆر سەباح هەورامی
وەڕێۆبەر تەندروسی سلێمانی.
هەورامی لە کۆنگرەیگ رۆژنامەوانی هاوبەش وەگەرد
نۆێنەرەیل کۆمپانیاگە و رێکخراوەگە و ئاژانس شەفەق نیوز ئامادەی بوی وت: هەیشت تیم
پزشکی لە ئمڕوەو دەسکەنە چالاکیەگانیان، وتیش؛ ئەو تیمەیلە توێنن سەردان ٨٠
تووشهاتگ وە ڤایڕۆس کۆڕۆنا بکەن، لەوانەگ لەماڵەو چارەسەری وەرگرن.
و ئاماژە کرد ک ئی چالاکیەیل پزشکیە خزمەتەیل
گەورایگ ئەرا ئەو تووشهاتگەیلە پێشکەش کەن ک لە سلێمانی لە ماڵەوە چارەسەری خوەیان
کەن، و دیاریکرد ک ئی چالاکیەیلە تەنیا لە سلێمانی نیەوود، بەڵکم ئیدارەی گەرمیان
وپارێزگای هەڵەبجە و ئیدارەی ڕاپەڕین هەمیش گرێدەو، و وەڕاسیەو لەو پارێزگاگان هەرێم
دەسکردنە پی.
دکتۆر هەورامی باس لە ئومید خوەی کرد ک دانیشتوەگان
پابەندبوون وە رینما تەندروسیەگان و ریکارە مقەیەتیەگان ئەرا نواگردن لە تووشهاتنیان
وە ڤایڕۆسەگە، و دووپاتکرد ک ئەو تووشهاتگەیلە ک توانای چگن ئەرا خەسەخانەگان نەیرن،
توێنن لەی خزمەتەو چارەسەری وەربگرن.
